NACRT PRIJEDLOGA

Na temelju članka 95. Zakona o komunalnom gospodarstvu („Narodne novine“, broj 68/18, 110/18, [32/20](https://www.zakon.hr/cms.htm?id=43441)) i članka 37. Statuta Grada Novske (“Službeni vjesnik” Grada Novske broj 8/21, 13/23) Gradsko vijeće Grada Novska na sjednici održanoj --------------donijelo je

**ODLUKU**

**o izmjenama i dopunama Odluke o komunalnoj naknadi**

Članak 1.

U Odluci o komunalnoj naknadi („Službeni vjesnik“ Grada Novske, broj 72/18, 41/19, 80/20) u članku 15. stavku 1. u podstavcima prvom i drugom, riječi “200,00 kn (slovima: dvije stotine kuna)“ zamjenjuju se riječima: “30 EUR ”).

Članak 2.

U članku 16. stavku 1. u podstavcima prvom i drugom, riječi “600,00 kn (slovima: šest stotina kuna)“ zamjenjuju se riječima: “100 EUR ”).

Članak 3.

U članku 18. u stavku 2. i 3. riječi „200 kn (slovima: dvije stotine kuna)“ zamjenjuju se riječima „30 EUR“.

U članku 18. stavku 2. i 3. riječi „600 kn (slovima: šest stotina kuna)“ zamjenjuju se riječima „100 EUR“.

Članak 4.

Ova Odluka stupa na snagu osmog dana od dana objave u „Službenom vjesniku“ Grada Novske.

OBRAZLOŽENJE

Odlukom o komunalnoj naknadi propisuju se naselja u Gradu Novska u kojima se naplaćuje komunalna naknada, svrha komunalne naknade, područja zona, koeficijenti zona, koeficijenti namjene, rok plaćanja i ostalo. Važeću Odluku donijelo je Gradsko vijeće Grada Novske temeljem članka 95. Zakona o komunalnom gospodarstvu („Narodne novine“ broj 68/18, 110/18) u prosincu 2018. godine i mijenjana je dva puta.

S obzirom da je euro postala službena novčana jedinica i zakonsko sredstvo plaćanja u Republici Hrvatskoj od 1. siječnja 2023. godine ovim se prijedlogom u glavi X Odluke, mijenjaju članci 15., 16., 18. te se iznosi iskazani u kunama (za jednokratno i obročno plaćanje) zaokružuju i iskazuju u eurima.

PROČELNIK

Mišo Tušek, dipl. ing. geod.